Anton Orehh
Anton Orehh (vene keeles Антон Орехъ; sünninimi Андрей Леонидович Кравченко Andrei Leonidovitš Kravtšenko; sündinud 14. mail 1972 Moskvas) on vene raadioajakirjanik. Orehh sündis ajalehetoimetaja, hilisema riigitegelase Leonid Kravtšenko perekonnas. 1994. aastal lõpetas ta Lomonossovi-nimelise Moskva Riikliku Ülikooli žurnalistikateaduskonna. Alates 1992. aastast töötab Orehh raadiojaamas Ehho Moskvõ saatejuhina. Aastatel 2010–2014 juhtis Orehh koos Vassili Utkiniga raadiosaadet "Russki bombardir".